Coba jelasin Wilayah Papua dari Sejarah Papua New Guinea dalam bahasa melayu dong

Pada tahun 1883, jajahan Queensland cuba untuk menggabungkan separuh selatan New Guinea timur, tetapi kerajaan British tidak meluluskankannya. Walau bagaimanapun, apabila Jerman memulakan penjajahan di belah utara, sebuah protektorat British telah diisytiharkan pada 1884 di pantai selatan New Guinea dan pulau-pulau bersebelahan. Protektorat yang dipanggil New Guinea British ini telah dilampirkan secara langsung pada 4 September 1888. Pemilikan itu diletakkan di bawah kuasa Komanwel Australia pada tahun 1902. Berikutan kelulusan Akta Papua pada tahun 1905, British New Guinea menjadi Wilayah Papua, dan pentadbiran rasmi Australia bermula pada 1906, walaupun Papua kekal di bawah kawalan mereka sebagai milikan British sehingga kemerdekaan Papua New Guinea pada tahun 1975.

Tidak banyak aktiviti ekonomi berlaku di Papua. Australia mentadbirnya secara berasingan di bawah Akta Papua sehingga ia diceroboh oleh Empayar Jepun pada 1941, menyebabkan pentadbiran awam digantung. Semasa Perang Pasifik, Papua ditadbir oleh pentadbiran tentera Australia dari Port Moresby, dengan Jeneral Douglas MacArthur kadangkala menjadikan kota itu sebagai ibu pejabatnya.